»Skal jeg slikke dig i røven?«: Jeg ringede til chatrum fra 1984, og det var lige lovlig meget i live - politiken.dk
»Skal jeg slikke dig i røven?«: Jeg ringede til chatrum fra 1984, og det var lige lovlig meget i live
Trods internettet er der åbenbart stadig behov for at stønne i telefonen. Bagsiden har tjekket Træfpunkt anno 2019.
Foto: Ole Kiilerich
Dette billede fra Ekstra Bladet har prydet adskillige artikler om 0059, blandt andet nyheden om, at JTAS i september 1984 spærrede for, at jyderne kunne bruge 0059 uden for Jylland.
Dette billede fra Ekstra Bladet har prydet adskillige artikler om 0059, blandt andet nyheden om, at JTAS i september 1984 spærrede for, at jyderne kunne bruge 0059 uden for Jylland. Foto: Ole Kiilerich
Bagsiden 22. sep. 2019 kl. 08.52
90901111
Det koster 5,50 kroner i minuttet at ringe. Man kan frit vælge mellem 8 chatrum, der er opdelt efter geografi. Det 9. rum er for homoseksuelle.
Der er plads til 8 deltagere i hver rum. Når nogle ankommer eller forlader rummet, hører man en kliklyd. Man kan skifte mellem rummene ved at taste *. Ved at taste # får man et privatrum at tale i for 2. Man er 100 procent anonym.
Stort set hver dag taler Bagsideredaktøren med sin sidemakker om, at alting var bedre i gamle dage. Den anden dag talte vi om floppydiscs, fastnettelefoner og Træfpunkt, hvor vi som teenagere i 1980’erne ringede på 0059 og fnes, når voksne mænd sagde: »Er der nogle frække piger på linjen?«. Det sagde de.
På den anden side af skrivebordsøen lyste det målløse udtryk på vores nyeste kollega op. Han er født i 1991 og havde hidtil levet i 0059-uvidenhed. Derfor måtte vi straks undersøge, om Træfpunkt fortsat eksisterer, og det gør den under nummeret 90901111.
Det var tirsdag, klokken var 11.03, og Bagsideredaktøren ringede resolut op. Her skal vi advare om det, amerikanere kalder explicit language. Altså grov sprogbrug: »Er der en, der vil komme og sutte den af? Du vil blive kneppet nu. Skal jeg slikke dig i røven? Jeg tager dig bagfra«. Og mere i den dur lød det i telefonen mellem en del stønnen, mens man kunne høre flere mennesker klikke sig ind og ud af samtalen.